Huisgenoot Nuusbrief - 25 Oktober 2013
JY LEES NOU Huisgenoot Nuusbrief - 25 Oktober 2013
Prins George gedoop
Prins George van Brittanje is vandeesweek in ’n kapel by die St. James-paleis in Londen gedoop. By hierdie intieme plegtigheid was daar buiten sy ouers net ’n handjie vol ander koninklikes, vier lede van die Middleton-gesin, George se sewe peetouers en 22 ander gaste. William het George sommer self ingebring en die seremonie is behartig deur die aartsbiskop van Kantelberg, Justin Welby. George, die derde aanspraakmaker op die Britse troon, het ’n tradisionele kant-en-satyndooprok gedra soortgelyk aan die een waarin koningin Victoria se oudste dogter, Victoria, in 1841 gedoop is. Anders as sy pa 31 jaar gelede was George stroopsoet tydens die plegtigheid. Met William se doop in 1982 het hy tydens die fotosessie gehuil en net stil geword wanneer sy ma, prinses Diana, haar pinkie in sy mond gedruk het. Gaste het ná die seremonie by Clarence House tee gedrink, met prins Charles, William se pa, as gasheer.
Geen Nuwejaarstoets? Die Indiese krieketspan se toer na Suid-Afrika gaan wel voort, maar Kaapse krieketliefhebbers sal dalk teleurgesteld wees... http://www.huisgenoot.com/nuus/dis-mos-nie-krieket-nie/
Begroting: Pravin Gordhan, minister van finansies, het sy mediumtermynbegrotingsraamwerk in die parlement aangekondig en verduidelik hoe staatsamptenare se byvoordele ingekort gaan word. Lees meer hier: http://www.huisgenoot.com/nuus/minder-uitspattighede-vir-regeringsamptenare/
Curriebeker: Die Westelike Provinsie en die Haaie sê mekaar môre die stryd aan in die Curriebeker-eindstryd op Nuweland. Die afskop is om 17:30, maar jy kan van 16:30 die opbou kyk op SS1 (DStv-kanaal 201). Klik hier vir ’n terugflits na dié twee spanne se vorige eindstryde: http://www.huisgenoot.com/nuus/curriebeker-eindstryd-wie-gaan-die-held-wees/
Kimye is verloof! Die werklikheidster Kim Kardashian en die rapper Kanye West het verloof geraak, vier maande ná die geboorte van hul eersteling-dogter, North West. Lees hier meer oor Kanye se huweliksaanbod: http://www.huisgenoot.com/fokus/kanye-se-huweliksaanbod-dalk-op-tv-te-sien/